Voimassa 07.04.2017 - 03.11.2019
Ohjetta on tarkennettu siten, että vapautus vakuuttamisvelvollisuudesta myönnetään aina Suomessa työskentelyn alkamisesta lukien. Tilanteessa, jossa työkomennusta jatketaan yli 2 vuoden, työskentely vakuutetaan työkomennuksen alkamisesta lukien TyEL:n mukaisesti, jos työnantaja ei hae tai saa vapautusta TyEL:n mukaisesta vakuuttamisvelvollisuudesta.
Sopimuksettomasta maasta Suomeen tuleva ja suomalaisen työnantajan palveluksessa Suomessa työskentelevä työntekijä työeläkevakuutetaan aina Suomessa. Henkilön oikeuden asumisperusteisiin sosiaaliturvaetuuksiin ratkaisee Kela kansallisen lainsäädännön mukaan.
Jos sopimuksettomasta maasta Suomeen lähetetyn tai yrityksen sisällä siirtyvän työntekijän työkomennus Suomessa jatkuu yli 2 vuotta, ulkomainen työnantaja on velvollinen järjestämään työntekijälleen TyEL:n mukaisen eläketurvan työkomennuksen alusta lukien, ellei
Vapautus vakuuttamisevelvollisuudesta myönnetään ulkomaiselle työnantajalle enintään viideksi vuodeksi Suomessa työskentelyn alkamisesta lukien.
Jos ulkomaisen työnantajan Suomeen lähettämän työntekijän enintään 2 vuotta jatkuvaa työkomennusta Suomessa jatketaan siten, että työskentelyn kokonaiskesto ylittää 2 vuotta, mahdollinen vapautus vakuuttamisvelvollisuudesta myönnetään tällöinkin komennuksen alkamisesta lukien.